## Program državne izmjere i katastra nekretnina za razdoblje 2001. - 2005.

### NN 64/2001 (16.7.2001.), Program državne izmjere i katastra nekretnina za razdoblje 2001. - 2005.

# HRVATSKI SABOR

if !supportEmptyParas endif

1058

Na temelju članka 6. stavka
3. Zakona o državnoj izmjeri katastru nekretnina (»Narodne novine«, br.
128/99.), Hrvatski sabor na sjednici 10. srpnja 2001., donio je

## PROGRAM

### DRŽAVNE IZMJERE I KATASTRA NEKRETNINA ZA RAZDOBLJE 2001. – 2005.

Prvi dio

UVOD

I.

(1) Zakonom o državnoj izmjeri i katastru nekretnina (»Narodne novine«,
br. 128/99.), člankom 6. stavkom 1. određeno je da se poslovi državne izmjere i
katastra nekretnina obavljaju na temelju višegodišnjih i godišnjih programa.

(2) Program državne izmjere i katastra nekretnina za razdob­lje 2001. –
2005. predstavlja prvi višegodišnji program koji se donosi na temelju Zakona iz
stavka 1. ove točke.

II.

(1) Ovim se Programom
određuju poslovi i zadaci iz nadležnosti Državne geodetske uprave koji će se
izvršiti u razdoblju 2001. – 2005. godine, način njihovog izvršenja, nositelji
izvršenja, kao i načini njihovog financiranja, sukladno odredbi članka 6. stav­ka
2. Zakona o državnoj izmjeri i katastru nekretnina.

(2) Naročito se utvrđuju
područja na kojima će se obaviti osnovni geodetski radovi, topografske izmjere
i izraditi državni zemljovidi, izmjera i označavanje državne granice, te
izraditi i us­postaviti katastar nekretnina.

III.

(1) Svrha Programa je:

– započinjanje prve faze
uspostave točne, pouzdane i ažurne katastarske evidencije zasnovane na stvarnom
stanju i usklađene sa zemljišnim knjigama na utvrđenom području u cilju
uspostave pravne sigurnosti vlasništva nad nekretninama i

– izrada službenih prostornih
podloga (baza podataka) u cilju uspostave geodetskoga prostornog sustava kao
prostornoga informacijskog servisa u funkciji politike upravljanja prostorom
Republike Hrvatske.

(2) Ovim se Programom također
ostvaruju preduvjeti za racionalno i funkcionalno upravljanje prostorom drugih
državnih tijela, kao i javnih podzeća kojima je povjereno upravljanje nad držav­nim
zemljištem.

IV.

(1) Podloga za izradu
Programa je Izvješće o stanju geodetsko-katastarskog sustava u Republici Hrvatskoj,
koje je prilog Programa i ne objavljuje se u »Narodnim novinama«, a čuva se u
Državnoj geodetskoj upravi.

(2) Polazište za izradu
Programa je prijedlog Državne geodet­ske uprave za izradu Strategije razvitka
Republike Hrvatske »Hrvatska u 21. stoljeću«.

(3) U Programu su zbog
cjelovitosti iskazani i poslovi iz nad­ležnosti Državne geodetske uprave
sadržani u Državnom programu uređenja posjedovne i vlasničkopravne evidencije
(katastra i zemljišnih knjiga) na otocima (»Narodne novine«, br. 7/00.) (u
daljnjem tekstu: Državni program za otoke) koji se odnose na izradu katastra
nekretnina na otocima.

(4) U Programu su zbog
cjelovitosti iskazani i poslovi iz nad­ležnosti Državne geodetske uprave
sadržani u Uredbi Vlade Republike Hrvatske o mjerama za sređivanje
imovinskopravnoga, geodetskokatastarskog i gospodarskog stanja na području
doline rijeke Neretve (»Narodne novine«, br. 126/00.) (u daljnjem tekstu:
Uredba o uređenju Neretve).

V.

(1) Izvršenje Programa ostvarit će se provedbom četiri potprograma koji
predstavljaju zaokružene zakonske, tehnološke, organizacijske i financijske
cjeline.

(2) Potprogrami iz stavka 1. ove točke, kroz koje će se Program
izvršiti, su:

A) Prva faza izrade katastra nekretnina,

B) Izrada i dovršenje temeljnih geodetskih osnova državne izmjere,

C) Uspostava višenamjenskoga prostornoga informacijskog sustava u
svrhu  podrške upravljanja prostorom
državnih tijela i jav­nih poduzeća,

D) Uspostava informatičkog sustava za prikupljanje, vođenje, čuvanje i
distribuciju podataka državne izmjere i katastra nekretnina.

Drugi dio

POSLOVI I ZADACI

VI.

Prva faza izrade katastra nekretnina (Potprogram A) obuh­vaća sljedeće
poslove i zadatke:

1. Dovršenje započetih radova na katastarskim izmjerama u skladu sa
Zakonom o državnoj izmjeri i katastru nekretnina čime je obuhvaćeno 41.120 ha.
(A1)

2. Realizaciju prve i dijela druge faze Državnog programa za otoke u
dijelu uređenja katastra, čime će se obuhvatiti 26 katastarskih općina ukupne
površine 55.000 ha. (A2)

3. Projekt izrade katastra nekretnina za županijska središta te za Pulu
i Vinkovce (bez Zagreba, Splita, Rijeke i Osijeka). Projektom bi se uredila
evidencija u 10 od 18 srednjih gradova na povr­šini od cca 60.000 ha. (A3)

4. Projekt izrade katastra nekretnina na urbaniziranom dijelu obalnog
pojasa čime bi se obuhvatila područja od komercijalnog interesa i s velikim
brojem neregistriranih objekata. Projekt pred­viđa sređivanje evidencija na cca
150.000 ha. (A4)

5. Projekt izrade katastra nekretnina u koridorima od posebnog interesa
za državu, odnosno na koridorima predviđenim za izgradnju prometnica i drugih
infrastrukturnih objekata. Predvi­đe­na površina zahvata cca 10.000 ha. (A5)

6. Projekt izrade katastra nekretnina za poljoprivredna pod­ručja od
posebnog interesa za Republiku Hrvatsku. Projekt pred­viđa sređivanje
evidencije na cca 25.000 ha poljoprivrednog ze­mljišta. (A6)

7. Priprema i realizacija prve faze izrade katastra nekretnina za četiri
najveća grada, Zagreb, Split, Rijeku i Osijek (apsolutno naj­vrednije zemljište
i nekretnine u državi, cca 104.085 ha) s ciljem dovršenja njihove izrade u
sljedećem petogodišnjem razdob­lju. (A7)

8. Izrada i realizacija projekta osnivanja i stavljanja u primjenu
katastarskih područja na moru. Područje zahvata obuhvaća teritorijalno more i
epikontinentalni pojas. (A8)

9. Realizacija Uredbe o uređenju Neretve u dijelu uređenja katastra na
Uredbom obuhvaćenih 18.000 ha. (A9)

VII.

Izrada i dovršenje temeljnih geodetskih osnova državne izm­je­re
(Potprogram B) obuhvaća slijedeće poslove i zadatke:

1. Dovršenje izrade ugovorena
104 lista topografske karte 1:25.000 (TK25). (B1)

2. Izrada preostalih 499
listova TK25. (B2)

3. Obnova osnovnih položajnih
i visinskih državnih mreža primjenom modernih metoda (GPS) te projektiranje i izmjera
osnovne i dopunske gravimetrijske (i magnetometrijske) mreže. (B3)

4. Održavanje službe
cikličkog snimanja, te snimanje 20% teritorija države godišnje. (B4)

5. Pregled i tisak 1.028
izrađenih listova Hrvatske osnovne kart­e 1:5.000 (HOK5000) (B5)

6. Izrada 859 neizrađenih
listova kao i obnova 500 listova HOK5000 u digitalnom obliku (rasterski i
vektorski format). (B6)

7. Prevođenje svih 9.802
listova HOK5000 u TIF rasterski format. (B7)

8. Identifikacija,
označavanje, izmjera i stabilizacija 1000 km državne granice sa BiH. (B8)

VIII.

Uspostava višenamjenskoga
prostornoga informacijskog sustava u svrhu podrške upravljanja prostorom
državnih tijela i javnih poduzeća (Potprogram C) obuhvaća sljedeće poslove i
zadatke:

1. Izrada 5000 listova
digitalnih ortofoto karata 1:5.000 (DOF5000) što odgovara polovini teritorija
Hrvatske. (C1)

2. Prevođenje podataka
katastarskog operata u digitalnu formu za potrebe informacijskog sustava.
Prevođenjem bi se obuhvatilo 15.000 listova katastarskih planova (koji nisu obuhvaćeni
Potprogramom A). (C2)

3. Uspostava temeljnoga
prostornoga informacijskog sustava, nadogradanja digitalnih katastarskih
podataka. (C3)

4. Osnivanje registra
prostornih jedinica – prva faza za cjelokupno područje države. (C4)

IX.

Uspostava informatičkog
sustava za prikupljanje, vođenje, ču­vanje i distribuciju podataka državne
izmjere i katastra nekretnina (Potprogram D) obuhvaća sljedeće poslove i
zadatke:

1. Nabava i instalacija
računalne i programske opreme za vo­đenje knjižnog dijela katastarskog operata
za preostale neopremljene ili nestandardno opremljene područne urede za
katastar i njihove ispostave. (D1)

2. Odabir, testiranje, nabava
i instalacija računalne i programske opreme za vođenje grafičkog dijela
katastarskog operata. (D2)

3. Odabir, testiranje, nabava
i instalacija računalne i program­ske opreme za uspostavu i održavanje
topografsko-kartografskih i katastarskih baza podataka, za distribuciju
podataka korisnicima. (D3)

4. Nabava i instalacija
ostale potrebne opreme za podržavanje poslovnih i stručnih procesa DGU i baza
podataka (računalne mr­e­že, komunikacijska infrastruktura, poslovni
informacijski sustav, baze podataka – granica, polja stalnih točaka i sl.).
(D4)

Treći dio

NAČIN I ROKOVI IZVRŠENJA PROGRAMA

X.

Ovaj se Program izvršava kroz Godišnje programe državne izmjere i
katastra nekretnina, koje donosi Vlada Republike Hrvat­ske.

XI.

(1) Program se zasniva na provedbi, prvenstveno, geodetskih i
informatičko tehničkih mjera i procedura primjerenih za realizaciju pojedinih
poslova i zadataka iz Programa te propisa koji se odnose ili su povezani sa
zemljišnom knjigom.

(2) Područja (katastarske
općine) koja su na osnovi točaka VI. –IX. ovoga Programa kvalificirana da se na
njima provode poslovi navedena su u Prilogu ovoga Programa koji se ne objav­ljuje
u »Narodnim novinama«.

(3) Odabir i redoslijed
područja na kojima će se poslovi iz Programa provoditi ili za koje će se
izraditi proizvodi predviđeni Programom, kao i pojedinačna dinamika izvođenja, odredit
će se godišnjim programima državne izmjere i katastra nekretnina, sukladno
potrebama korisnika podataka, njihovih financijskih moguć­nosti, kao i
prioriteta zasnovanih na kriterijima koje će odrediti koordinacijski odbori za
svaki potprogram.

(4) Državna geodetska uprava
dužna je u pripremi prijedloga godišnjih programa zatražiti od glavnih
korisnika podataka pojedinog potprograma njihove prijedloge i priorite za
izvršenje u slje­dećoj godini.

XII.

Izvršenje Potprograma A,
odnosno poslova iz točke VI. usk­lađeno će pratiti radovi na obnovi zemljišnih
knjiga za katastarske općine koje su obuhvaćene Potprogramom. Nositelj tih
aktivnosti je Ministarstvo pravosuđa, uprave i lokalne samouprave po posebnom
programu.

XIII.

Kada u sufinanciranju poslova
iz Programa sudjeluju jedinice lokalne samouprave te zainteresirane fizičke i
pravne osobe, sredstva koja se iz tih izvora osiguravaju objedinjuju jedinice
lokalne samouprave.

XIV.

Zadana dinamika izvođenja poslova iz Potprograma A je sljedeća:

if !supportEmptyParas endif

|  |  |  |
| --- | --- | --- |
| **Zadatak** | **Rok** | **Izvršenje** |
| A1 | 31.12.2001. | Dovršenje svih izmjera započetih prije 2000. |
| 30.06.2003. | Dovršenje izmjera započetih u 2000. |
| A2 | 31.12.2003. | Izvršenje prve faze Programa za otoke (9 lokacija) (na osnovi Državnog programa za otoke) |
| 31.12.2005. | Izvršenje druge faze Programa za otoke (17 lokacija) (na osnovi Državnog programa za otoke) |
| A3 | 30.06.2001. | Definiranje zadataka, priprema projektne dokumentacije, zatvaranje financijskih konstrukcija |
| 31.12.2001. | Započinjanje radova u prvih 5 gradova |
| 31.12.2002. | Započinjanje radova u preostalih 5 gradova |
| 31.12.2004. | Dovršetak radova u prvih 5 gradova |
| 31.12.2005. | Dovršetak radova u preostalih 5 gradova |
| A4 | 30.09.2001. | Definiranje zadataka, priprema projektne dokumentacije, zatvaranje financijskih konstrukcija |
| 31.12.2001. | Započinjanje radova na 15% predviđene površine. Dovršetak radova do 31.12.2003. |
| 31.12.2002. | Započinjanje radova na 45% predviđene površine. Dovršetak radova do 31.12.2004. |
| 31.12.2003. | Započinjanje radova na 40% predviđene površine. Dovršetak radova do 31.12.2005. |
| A5 | 30.06.2001. | Definiranje zadataka, priprema projektne dokumentacije, zatvaranje financijskih konstrukcija |
| 31.12.2001. | Započinjanje radova i njihova sukcesivna provedba |
| 31.12.2005. | Dovršetak radova |
| A6 | 30.09.2001. | Definiranje zadataka, priprema projektne dokumentacije, zatvaranje financijskih konstrukcija |
| 31.12.2001. | Započinjanje radova i njihova sukcesivna provedba |
| 31.12.2005. | Dovršetak radova |
| A7 | 31.12.2001. | Definiranje zadataka, priprema projektne dokumentacije, zatvaranje financijskih konstrukcija. |
| 31.12.2002. | Testiranje modela i predloženih rješenja na uzorcima u četiri najveća grada. Definiranje dinamike radova. |
| 31.12.2003. | Realizacija izrade katastra nekretnina prema zacrtanoj dinamici radova. |
| A8 | 30.06.2002. | Definiranje zadataka, izrada projektne dokumentacije, opremanje i obuka Područnih ureda za katastar koji će voditi evidenciju katastarskih područja na moru |
| 31.12.2003. | Uspostava evidencije katastarskih područja na moru |
| A9 | 31.10.2001. | Prvo aerofotogrametrijsko snimanje područja, skeniranje katastarskih planova, postavljanje i izmjera osnovne i dopunske mreže geodetskih točaka, prikupljanje podataka od drugih subjekata i priprema za ome­đivanje |
| 31.12.2001. | Započinjanje katastarske izmjere na prvoj skupini katastarskih općina |
| 30.06.2002. | Započinjanje katastarske izmjere na cijelom području zahvata |
| 31.12.2004. | Dovršenje svih geodetskih radova iz Uredbe o ure­đenju Neretve |

if !supportEmptyParas endif

if !supportEmptyParas endif

XV.

Zadana dinamika izvođenja poslova iz Potprograma B je sljedeća:

if !supportEmptyParas endif

|  |  |  |
| --- | --- | --- |
| Zadatak | Rok | Izvršenje |
| B1 | 31.12.2001. | Dovršenje svih listova TK25 započetih prije 2001. |
| B2 | 31.12.2001 | Izrada 60 listova TK25 |
| 31.12.2002. | Izrada 100 listova TK25 |
| 31.12.2003. | Izrada 110 listova TK25 |
| 31.12.2004. | Izrada 110 listova TK25 |
| 31.12.2005 | Izrada 119 listova TK25 |
| B3 | 31.12.2001. | Dovršenje GPS mreže II. reda Republike Hrvatske |
| 31.12.2002. | Izrada projektne dokumentacije osnovne i dopunske g­ravimetrijske mreže Republike Hrvatske |
| 31.12.2002. | Izrada projektne dokumentacije projekta izmjere magnetske deklinacije Republike Hrvatske |
| 31.12.2004. | Dovršenje izmjere osnovne i dopunske gravimetrijske mreže Republike Hrvatske |
| 31.12.2005. | Dovršenje izmjere magnetske deklinacije Republike Hrvatske |
| 31.12.2005. | Dovršetak radova izmjere homogenih GPS polja za sve veće i srednje gradove u Hrvatskoj |
| 31.12.2005. | Dovršetak revizije svih položajnih mreža Republike Hrvatske |
| B4 | 31.01. svake | Definiranje prioritenih područja za godišnje cikličko |
| godine | snimanje |
| 31.12. svake | Izvršenje cikličkog snimanja za 20% teritorija države |
| godine | if !supportEmptyParas endif |
| B5 | 31.12.2001. | Dovršenje pregleda i tisak 600 izrađenih listova HOK5000 |
| 31.12.2002. | Dovršenje pregleda i tisak 428 izrađenih listova HOK5000 |
| B6 | 31.12. svake | Izrada 172 neizrađena lista HOK5000 i obnova u digi- |
| godine | talnom obliku 100 listova HOK5000 (rasterski i vektorski format) |
| B7 | 31.12.2001. | Prevođenje svih izrađenih listova HOK5000 u TIF rasterski format (cca 8.500 listova) |
| 31.12.2002. | Prevođenje preostalih 428 analognih listova HOK5000 u TIF rasterski format |
| B8 | 31.12.2005. | Identifikacija, označavanje, izmjera i stabilizacija 1000 km državne granice sa BiH |

if !supportEmptyParas endif

XVI.

Zadana dinamika izvođenja poslova iz Potprograma C je sljedeća:

if !supportEmptyParas endif

|  |  |  |
| --- | --- | --- |
| Zadatak | Rok | Izvršenje |
| C1 | 31.12. svake | Dovršenje 1000 listova DOF5000 prema redoslijedu |
| godine | prioriteta |
| C2 | 30.09.2001. | Određivanje normi i procedura za transformaciju podataka katastarskog operata i katastarskih planova |
| do 31. 12. | Sukcesivno opremanje ureda i ispostava opremom za |
| 2005. | prevođenje katastarskih planova iz analognog u digitalni format (skeniranje i vektorizacija) |
| do 31.12. | Sukcesivno prevođenje 15.000 listova katastarskih pla- |
| 2005. | nova u digitalni (vektorski) format |
| C3 | 30.09.2001 | Izrada studije opravdanosti |
| 31.12.2001. | Izrada projektne dokumentacije, provedba natječaja za odabir rješenja. |
| 30.06.2002. | Testiranje ponuđenih rješenja, odabir rješenja |
| 31.12.2005. | Sukcesivno stavljanje u uporabu temeljnoga prostornoga informacijskog sustava za 50% teritorija Hrvatske |
| C4 | 31.12.2001. | Izrada i testiranje programa za vođenje izvornih evidencija naselja, ulica, trgova i kućnih brojeva |
| 31.12.2005 | Instalacija programa u svim jedinicama lokalne samouprave, te uredima i ispostavama DGU |

if !supportEmptyParas endif

if !supportEmptyParas endif

if !supportEmptyParas endif

XVII.

Zadana dinamika izvođenja poslova iz Potprograma D je sljedeća:

if !supportEmptyParas endif

|  |  |  |
| --- | --- | --- |
| Zadatak | Rok | Izvršenje |
| D1 | 31.12.2002. | Dovršenje projekta opremanja svih ureda i ispostava standardiziranom računalnom i programskom opremom za vođenje knjižnog dijela katastarskog operata |
| D2 | 31.12.2001 | Provođenje postupka odabira i testiranja računalne i programske opreme za vođenje grafičkog dijela katastarskog operata |
| 31.12.2005. | Opremanje svih ureda i ispostava računalnom i programskom opremom za vođenje grafičkog dijela katastarskog operata |
| D3 | 31.12.2001 | Provođenje postupka odabira i testiranja računalne i programske opreme za uspostavu i održavanje topografsko-kartografskih i katastarskih baza podataka, kao i njihovu distribuciju korisnicima |
| 31.12.2005. | Opremanje svih ureda i ispostava računalnom i programskom opremom za uspostavu i održavanje topografsko-kartografskih i katastarskih baza podataka, kao i njihovu distribuciju korisnicima |
| D4 | 31.12.2002 | Provođenje postupka odabira i testiranja računalne i programske opreme za održavanje drugih sustava DGU i baza podataka |
| 31.12.2005. | Opremanje svih ureda i ispostava računalnom i programskom opremom za održavanje drugih sustava DGU i baza podataka |

if !supportEmptyParas endif

Četvrti dio

NOSITELJI I SUDIONICI PROVEDBE PROGRAMA

XVIII.

(1) Nositelj provedbe Programa je Državna geodetska uprava.

(2) Državna geodetska uprava je odgovorna za provedbu Programa.

XIX.

(1) Za svaki od potprograma ustrojit će se koordinacijski odbori.
Koordinacijski odbor koordinira međuresorske aktivnosti, usmjerava i prati
provedbu Potprograma i prati trošenje sredstava.

(2) Vlada Republike Hrvatske će osnovati sljedeće koordinacijske odbore:

A) Koordinacijski odbor za obnovu katastra i zemljišnih knjiga
(Potprogram A), kojeg čine po jedan predstavnik:

– Ministarstva pravosuđa, uprave i lokalne samouprave,

– Ministarstva zaštite okoliša i prostornog uređenja,

– Ministarstva financija,

– Ministarstva poljoprivrede i šumarstva,

– Državnog odvjetništva, Građansko-upravni odjel,

– Državne uprave za vode i

– Državne geodetske uprave.

B) Koordinacijski odbor za osnovne geodetske podloge (Potprogram B),
kojeg čine po jedan predstavnik:

– Ministarstva zaštite okoliša i prostornog uređenja,

– Ministarstva obrane,

– Ministarstva za javne radove, obnovu i graditeljstvo,

– Ministarstva pomorstva prometa i veza,

– Hrvatskoga hidrografskog instituta i

– Državne geodetske uprave.

C) Koordinacijski odbor za višenamjenski prostorni informacijski sustav
(Potprogram C), kojeg čine po jedan predstavnik:

– Ministarstva poljoprivrede i šumarstva,

– Ministarstva zaštite okoliša i prostornog uređenja,

– Ministarstva financija,

– Hrvatskog centra za razminiranje i

– Državne geodetske uprave.

D) Koordinacijski odbor za informatizaciju (Potprogram D), kojeg čine po
jedan predstavnik:

– Ministarstva pravosuđa, uprave i lokalne samouprave,

– Ministarstva finacija,

– Ureda za internetizaciju Vlade Republike Hrvatske,

– Hrvatskoga geodetskog instituta i

– Državne geodetske uprave.

XX.

(1) Sudionici provedbe Programa su, pored nositelja Državne geodetske
uprave, ministarstava i državnih tijela uključenih u koordinacijske odbore, i:

– županije na području kojih se poslovi Programa provode,

– jedinice lokalne samouprave na području kojih se poslovi Programa
provode i

– javna poduzeća.

(2) Sudionici provedbe Programa su također međunarodne institucije i
mjerodavne organizacije drugih zemalja koje na temelju ugovora o zajmovima ili
tehničkoj suradnji pružaju stručnu, tehničku i financijsku podršku provedbi
istog.

(3) Sudionici provedbe Programa sudjeluju u utvrđivanju kon­kretnih
područja na kojima će se izvoditi poslovi iz Programa i dinamike njihove
provedbe, predlaganju mjera i postupka za unapređenje procesa koji se koriste
za izvođenje zadataka iz Programa.

XXI.

(1) Neposredni izvršitelji poslova iz Programa su Državna geodetska
uprava te privatne fizičke i pravne osobe ovlaštene za obavljanje poslova
državne izmjere i katastra nekretnina.

(2) Poslove stručne podrške projektiranja, izvršenja posebnih
visokostručnih poslova i specifičnih nadzora obavljat će Hrvatski geodetski
institut.

Peti dio

FINANCIRANJE PROGRAMA

XXII.

(1) Sredstva za provedbu ovoga Programa osigurat će se iz više izvora:

– državnog proračuna,

– proračuna županija,

– proračuna jedinica lokalne samouprave,

– od javnih poduzeća,

– od fizičkih i pravnih osoba,

– iz prihoda koje Državna geodetska uprava ostvaruje na osnovi
Pravilnika o određivanju stvarnih troškova uporabe podataka državne izmjere i
katastra nekretnina (»Narodne novine«, br. 26/00.),

– iz zajma Svjetske banke,

– iz donacija i

– komercijalnih zajmova.

(2) Sredstva državnog proračuna predstavljaju osnovna inicijalna
sredstva, te će se osigurati u državnom proračunu Repub­like Hrvatske na
pozicijama Državne geodetske uprave.

(3) Sredstva iz županija, jedinica lokalne samouprave, javnih poduzeća i
od fizičkih i pravnih osoba procijenjena su i osigurat će se na teritorijalnom
principu i na temelju interesa navedenih subjekata za realizaciju pojedinih
poslova.

(4) Sredstva Svjetske banke osigurat će se iz Zajma za modernizaciju
katastra i zemljišnih knjiga.

(5) Sredstva donacija na temelju sporazuma o tehničkoj suradnji donatora
s Republikom Hrvatskom.

(6) Sredstva komercijalnih (međunarodnih i domaćih) zajmova u slučaju da
Vlada Republike Hrvatske donese odluku o ubrzanju dinamike poslova obuhvaćenih
Programom.

XXIII.

(1) Sredstva potrebna za provedbu ovoga Programa iznose 908.056.000, kuna.

(2) Iz državnog proračuna u razdjelu Državne geodetske up­ra­­ve
namaknut će se sukladno propisima o izvršavanju Državnog proračuna Republike
Hrvatske 360.518.000, kuna, a iz drugih izvora financiranja navedenih u točki
XXII. stavku 1. ovoga Programa 547.538.000, kuna.

(3) Zadužuje se Državna geodetska uprava provoditi aktivnosti vezane za
financiranje Programa koje će osigurati racionalno i efikasno trošenje
sredstava, kao i za iznalaženje kvalitetnih oblika financiranja koji mogu
zamijeniti učešće državnog, županijskih i proračuna jedinica lokalne
samouprave.

(4) Troškovi izvršenja poslova iz pojedinog Potprograma određeni su na
osnovi sadašnjih cijena za te vrste poslova, koli­čine poslova i procijenjenog
smanjenja cijena kroz primjenu novih tehnoloških rješenja i količina, te
iznose:

if !supportEmptyParas endif

|  |  |
| --- | --- |
| **Potprogram** | **Trošak realizacije** |
| A) Prva faza izrade katastra nekretnina | 464.156.000,- kn |
| B) Izrada i dovršenje temeljnih  geodetskih osnova državne izmjere | 209.750.000,- kn |
| C) Uspostava višenamjenskoga  prostornoga informacijskog sustava u  svrhu podrške upravljanja prostorom  državnih tijela i javnih poduzeća | 191.250.000,- kn |
| D) Uspostava informatičkog sustava  za prikupljanje, vođenje i distribuciju  podataka državne izmjere i katastra  nekretnina | 42.900.000,- kn |
| UKUPNO | 908.056.000,- kn |

if !supportEmptyParas endif

if !supportEmptyParas endif

if !supportEmptyParas endif

XXIV.

Troškovi izvršenja
poslova navednih unutar Potprograma su sljedeći:

Potprogram A:

Zadatak A1                   ukupno                         7.000.000 - kn

Zadatak A2                   ukupno                      47.656.000,- kn\*

Zadatak A3                   ukupno                   178.000.000,- kn

Zadatak A4                   ukupno                   165.000.000,- kn

Zadatak A5                   ukupno                       10.000.000,- kn

Zadatak A6                   ukupno                       17.500.000,- kn

Zadatak A7                   ukupno                        2.500.000,- kn

Zadatak A8                   ukupno                        2.500.000,- kn

Zadatak A9                   ukupno                       34.000.000,- kn\*\*

 \*)  Navedeni iznos predviđen je Državnim programom
za otoke.

\*\*)  Navedeni
iznos predviđen je Uredbom o uređenju doline Neretve.

Potprogram B:

Zadatak B1                   ukupno                      6.130.000,-  kn

Zadatak B2                   ukupno                  124.870.000,-  kn

Zadatak B3                   ukupno                    22.000.000,-  kn

Zadatak B4                   ukupno                    10.000.000,-  kn

Zadatak B5                   ukupno                      4.250.000,-  kn

Zadatak B6
ukupno                     25.000.000,-  kn

Zadatak B7                   ukupno                      2.500.000,-  kn

Zadatak B8                   ukupno                    15.000.000,-  kn

Potprogram C:

Zadatak C1                   ukupno                  100.000.000,-  kn

Zadatak C2                   ukupno                    50.000.000,-  kn

Zadatak C3                   ukupno                    25.500.000,-  kn

Zadatak C4                   ukupno                    15.750.000,-  kn

Potprogram D:

Zadatak D1                   ukupno                    10.000.000,-  kn

Zadatak D2                   ukupno                    18.000.000,-  kn

Zadatak D3                   ukupno                    10.250.000,-  kn

Zadatak D4                   ukupno                      4.650.000,-  kn

XXV.

Predviđeni izvori finaciranja Programa po
Potprogramima su sljedeći:

if !supportEmptyParas endif

if !supportEmptyParas endif

|  |  |  |
| --- | --- | --- |
| **Potprogram** | **Izvor financiranja** | **Iznos u**  **000 kn** |
| A) Prva faza izrade  katastra nekretnina  if !supportEmptyParas endif  UKUPNO | državni proračun, razdjel DGU  državni proračun, razdjel DGU – – Državni program za otoke  državni proračun, razdjel DGU –  – Uredba o uređenju Neretve  županije  lokalna samouprava  javna poduzeća  fizičke i pravne osobe  zajmovi i donacije | 115.540    23.828    34.000    21.500    86.030    64.500    83.508    35.250  464.156 |
| B) Izrada i dovršenje  temeljnih geodetskih  osnova državne  izmjere  UKUPNO | državni proračun, razdjel DGU  županije  lokalna samouprava  javna poduzeća  zajmovi i donacije | 89.400    25.000    28.000    25.000    42.350  209.750 |
| C) Uspostava višena-  mjenskoga prostorno-  ga informacijskog sus-  tava u svrhu podrške  upravljanja prostorom  državnih tijela i javnih  poduzeća  UKUPNO | državni proračun, razdjel DGU  državni proračun, ministarstva  i agencije  županije  lokalna samouprava  javna poduzeća  zajmovi i donacije | 75.600        10.000    20.000    21.500    25.000    39.150  191.250 |
| D) Uspostava infor-  matičkog sustava za  prikupljanje, vođenje  i distribuciju podataka  državne izmjere i  katastra nekretnina  UKUPNO | državni proračun, razdjel DGU  prihodi DGU  zajmovi i donacije | 22.050    10.100    10.750    42.900 |

if !supportEmptyParas endif

if !supportEmptyParas endif

if !supportEmptyParas endif

Šesti dio

ZAVRŠNE ODREDBE

XXVI.

Vlada Republike Hrvatske podnijet će Hrvatskom saboru izvješće o
izvršenju Programa do 31. svibnja 2006.

XXVII.

(1) Državna geodetska uprava
podnijet će Vladi Republike Hrvatske izvješće o provedbi godišnjeg programa za
prethodnu godinu do 1. lipnja svake godine.

(2) Izvješće iz stavka 1. ove
točke Vlada Republike Hrvatske će podnijeti Hrvatskom saboru svake godine.

(3) Vlada Republike Hrvatske
donijet će na temelju ovoga Programa Godišnji program državne izmjere i
katastra nekretnina za sljedeću godinu najkasnije do 1. rujna svake godine.

(4) Vlada Republike Hrvatske
će osnovati Koordinacijske odbore iz točke XIX. ovoga Programa do 31. rujna
2001.

(5) Ovaj Program objavit će
se u »Narodnim novinama«.

Klasa: 930-01/01-02/01
Zagreb, 10. srpnja 2001.

HRVATSKI SABOR

Predsjednik
Hrvatskoga sabora
**Zlatko Tomčić**, v. r.

if !supportEmptyParas endif

Ostalo, NN 64/2001-1058
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)